Manchester United a terminat pe locul 8 în Premier League, dar a salvat sezonul câștigând Cupei Angliei. După victoria în fața rivalei Manchester City, antrenorul Erik ten Hag a afirmat că „va merge în altă parte pentru a câștiga trofee”, dacă va fi demis, informează AFP.
Erik ten Hag pune rezultatele dezamăgitoare pe seama accidentărilor
Viitorul tehnicianului olandez, sosit de la Ajax Amsterdam în 2022, pare să fie în pericol după un sezon încheiat pe locul opt, cel mai slab rezultat al lui United din 1990 încoace.
Cotidianul englez The Guardian a afirmat, vineri, că oficialii clubului a decis să îl demită, indiferent de rezultatul finalei de sâmbătă cu Manchester City.
„Dacă nu mă mai vor, mă voi duce în altă parte să câştig trofee, pentru că asta am făcut toată cariera mea. Nu mă gândesc la asta, fac parte dintr-un proiect.
Când am ajuns, Manchester United era un dezastru. Suntem în plin proces de construire a unei echipe pentru viitor. Asta implică suişuri şi coborâşuri.
Când te uiţi la ultimul deceniu, nu au fost multe finale, titluri, jucători tineri cu mare talent care să vină la echipă” - Erik ten Hag, într-o conferință de presă.
Ten Hag a reiterat faptul că numeroasele accidentări care afectează echipa sa au fost o parte din motivul rezultatelor dezamăgitoare din acest sezon.
„Ai nevoie de o echipă solidă la cel mai înalt nivel, mai ales în Premier League, unde există multă concurenţă. Ai nevoie de o echipă foarte bună şi de jucători disponibili.
Cupa Angliei este un trofeu atât de important şi sunt foarte fericit că l-am câştigat cu această echipă şi cu acest staff. Să câştigi două trofee în două sezoane, să faci două finale la rând nu e rău. Trebuie să continuăm” - Erik ten Hag.
Un jurnalist l-a întrebat dacă a fost supărat să afle că managerii săi au vorbit cu alţi antrenori în această săptămână. „Nu ştiu dacă au făcut asta, nu pot răspunde la această întrebare. Poate că aveţi surse pe care eu nu le am”, a răspuns ten Hag, citat de News.ro.